
Jacobo  Anderson  Auctore. 


Xnstitutis  academicis,  quae  omnes,  lauream 
medicam  sibi  adipiscendi  cupidos,  specimen  sci¬ 
entiae  edere  jubent,  obtemperans,  quaedam  de  Hy¬ 
drope  conscripsi.  Inter  eos  morbos,  qui  homines, 
constitutione  conquassatos  saepissime  invadunt, 
hic  lgcum  merito  obtinuit.  Quamvis  enim  quis¬ 
piam  nusquam  quidem  est,  tam  constitutionem 

firmam  habeat,  quin  quibusdam  aliis  causis  no¬ 
centibus  admotis,  hoc  morbo  dirissimo  opprima¬ 
tur.  V eruntamen  eos,  quibus  corpus  debile,  im¬ 
becille,  et  intemperantia  exhaustum  est,  maxime 
infestat.  Hydrops  pro  partibus,  quibus  aqua 
accumulatur,  varia  nomina  adeptus  est :  si  aqua 
in  cerebro  sit,  morbus  Hydrocephalus  appellatur ; 
si  in  thoracis  cavo,  Hydrothorax ;  si  in  pericardio, 
Hydrops  pericardii ;  si  in  abdominis  cavo,  Ascites, 
si  in  utero,  Hydrometra ;  si  in  ovario,  Hydrops 
ovarii ;  si  in  tunica  vaginali  testis,  Hydrocele ;  et 
denique,  si  in  telae  reticulatae  cellulis,  Anasarca. 
De  genere  autem  horum  postremo  solummodo, 
anasarca  nempe,  loqui  mihi  in  animo  est.  Hoc  a 
Culleno  praeclaro  in  sua  Nosologia  Methodica 
his  verbis  definitur :  “  Totius  corporis  vel  partis 
“  ejus  intumescentia  mollis,  inelastica.” 


HISTORIA  MORBI. 


Post  situm  corporis  erectum  diu  servatum,  vel 
multum  ambulationis,  tumor  pedes  talosque  ves¬ 
pere  adoritur,  qui  primo  adeo  parvus  est,  ut  aegri 

attentionem  vix  capiat ;  sed  morbo  progrediente, 
evidentior  simul  extensiorque  fit,  ita  ut  calcei  vel 
alii  vestitus,  quos  aeger  antehac  induerit,  nunc 
angustiores  evadunt,  et  tumor  a  digitis  pressus, 
eorum  impressionem  retinet,  quae  non  statim 
evanescit,  sed  aliquamdiu  maneat,  donec  ille  mo¬ 
lem  priorem  recuperat.  Tumor  primo  propter 
statum  corporis  recumbentem  per  noctem  grada- 
tim  minuitur,  vero  ut  morbus  procedit,  immuta¬ 
bilior  fit,  et  ab  eo  tempore  parvum  augmenta- 
tionis  aut  decrescentias  in  ullo  situ  observa¬ 
tur. 

Morbo  ingravescente,  tumor  crura  et  femora 
ascendit,  hisque  partibus  tumefactis,  distenditur 
abdomen,  ita  ut  asciten  referre.  Postea  partes 
trunci  corporis  superiores  atque  brachia  aggredi¬ 
tur.  Deinceps  cervicem,  caput,  et  omnes  partes 
alias  corripit,  donec  tandem  totum  corpus  cum 
aqua  inundatur.  Haud  raro  palpebrae  oculorum 
ita  tumentur,  ut  lux  intrare  vix  potest.  Haec  au¬ 
tem  symptomata  ita  se  habent,  ut  dyspnoea  quam 
tussis  vehemens  molestaque  comitatur,  supervenit, 
atque  multum  urget,  quamdiu  perstat  morbus. 
Aqua  per  cutis  meatus  in  guttulis  leniter  profluit, 

vero  aliquando  suppressa,  integumenta  prorumpit, 
ulceraque  incitat,  quae  gangrena  sanatu  difficili  fere 
semper  corripiuntur.  Urina  rubra,  minus  copiosa 
est,  et  sedimentum  copiosum  demittit;  sitis  urget ; 
pulsus  parvus,  debilis,  nonnunquam  inaequalis,  cutis 
frigida  aridaque  ;  vultus  luridus  tumidusque  ;  alr 
vus  astricta,  interdum  soluta ;  et  motus  volun¬ 
tarii  hebetes  languidique  fiunt.  His  omnibus 
signis  continue  festinantibus,  imprimis  respira¬ 
tione  difficiliore,  pulsu  frequentiore,  et  magis 
inaequali,  languore,  torpore,  febricula  invadenti¬ 
bus,  et  denique  aegro  miserrime  aqua  extrinsecus ; 
nec  minus  his  symptomatibus  intus  cruciato, 
brevi  tollitur. 

DIAGNOSIS, 

Ab  omnibus  morbis  aliis,  historiae  signorum 
diligenter  auscultando,  anasarca  facile  distingua¬ 
tur.  Pneumatosis  tamen,  et  fortasse,  Polysarchia 
morbi  sunt,  quibuscum,  attentione  non  satis  ad¬ 
hibita,  confundi  potest.  Prior  ex  anasarca  dig- 

noscatur,  sub  digitis  crepitando,  vi  ejus  resiliendi, 
ejus  levitate,  et  denique  celeritate  qua  tumor  or¬ 
tus  est.  Posterior  anasarca  discernatur,  impres¬ 
sione  digitorum  non  retenta,  et  praegressorum  no¬ 
titia.  Denique  anasarca  ab  his  facile  inter¬ 
noscatur,  urinae  inopia,  et  siti  insolita,  quae 
plerumque  in  illa,  sed  nunquam  in  his  adsunt. 


PROGNOSIS. 

Inter  tradendum  anasarcae  prognosin,  aegri  aetati 
viribusque,  atque  morbi  durationi,  causis,  signis¬ 
que,  animum  advertere  oportet.  I.  iEtas  viresque 
aegri  notandae  sunt ;  medicina  enim  per  statum 
corporis  debilem  exhaustumque,  in  annis  labenti- 
bus,  quam  aetate  florente,  ad  curationem  anasarcae 
efficiendam  multum  minus  valet.  II.  Duratio 
morbi  est  haud  levis*  momenti ;  ut  omnibus  pri¬ 
mo  intuitu  satis  perspicuum  erit.  III.  Causae 
morbi  diligenter  considerandae  sunt ;  nisi  enim 
fontem  et  originem  e  quibus  morbus  oritur,  cog¬ 
noscimus,  nullam  prognosin  justam  de  eo  insti¬ 
tuere  possumus.  Nam  si  ortus  fuerit,  ex  morbis 

acutis,  veluti  febribus,  et  si  cito  agere  desinant, 
prognosis  certe  erit  faustior,  quam  si  ex  morbis 
fere  immedicabilibus,  veluti  vitiis  cordis,  aut  va¬ 
sorum  magnorum  organicis,  originem  duxerit. 
Si  ex  posterioribus ;  si  aeger  aetate  provectior  sit, 
et  vires  ejus  intemperantia  fractae,  multumque 
exhaustae ;  si  dyspnoea  febriculaque  multum  ur¬ 
geant;  si  sitis  magna  dum  urina  parca  sit;  si 
totum  corpus  vel  magna  ejus  pars  cum  aqua  in¬ 
undetur  ;  et  denique,  si  remediis  idoneis  tem- 
pesti visque  admotis,  tumor  nihil  imminuatur,  ve¬ 
ro  contra  major  majorque  fiat,  prognosis  infausta 
est. 

CAUSA  PROXIMA. 

Vasa  exhalantia  partem  sanguinis  pellucidam 
in  omnia  cava  corporis  organa  assidue  effundunt, 
quae  ope  vasorum  lymphaticorum,  ex  iis  organis 
denuo  resorbetur,  inque  sanguinem  defertur. 
Hoc  modo  ab  accumulatione  cavetur,  quamdiu 
aequilibrium  inter  vasa  exhalantia  et  absorbentia 
non  perit.  Hoc  autem  aequilibrio  cessante,  accu- 

mulatio  sequela  sit.  Copia  enim  humoris  insoli¬ 
ta  exhalantibus  effusa,  et  absorbentibus  simul 
in  statu  naturali  manentibus,  collectio  accedit ; 
vel  contra,  exhalatione  parum  aut  nihil  aucta, 
tamen  inhalatione  praeter  ordinem  minuta,  ac¬ 
cumulatio  fit ;  vel  denique,  exhalatione  aucta 
et  inhalatione  simul  diminuta,  eadem  sequitur. 
Ex  his  ratio  redditur,  cur  proximam  anasarcae 
causam  exhalationi  auctae  vel  absorptioni  minutse 
attribuere  medicis  placuit. 


CAUSAS  REMOTA2, 

Ad  causas  remotas  vero  quod  attinet,  medici 
eas,  in  praedisponentes  et  excitantes  distinguere 
solent.  Praedisponentes  dicuntur  causa?  illa?,  qua? 
homines  moibo  opportunos  reddunt.  Hae  vocan¬ 
tur  causae  excitantes,  quae  in  hominibus  jam  pro¬ 
clivibus,  morbum  excitant. 

CAtJ SiE  PR^EDISPONENTESo 

Omnia,  quae  debilitatem  corporis  summam 
inducere  possunt,  v eluti  usus  immodicus  liquorum 
inebriantium  aut  hydrargyri,  aetas  provecta,  vita 
sedentaria,  diaeta  parca  et  tenuis,  aer  insalubris, 
suppressio  excernendorum,  evacuationes  nimiae, 
morbi  priores,  vel  totum  corpus,  vel  tantum  ejus 
aliquas  partes  afficientes,  causae  anasarcae  praedis- 
ponentes  habendae  sunt.  Quamvis  aspectu  pri- 
tno  explanatu  difficilimum  videatur,  cur  quaedam 
harum  debilitatem  incitent,  tamen  attentione  mi¬ 
nima  adhibita,  hoc  obvium  fit.  I.  Liquores  inebri¬ 
antes  in  corpus  recepti,  primo  vires  ejus  mirum 
in  modum  augent,  pulsus  incitant,  secretiones  at¬ 
que  excreti  ones  expeditiores  reddunt,  facultates 
animi  erigunt,  et  hilaritatem  inducunt.  Cessante 
autem  horum  stimulo,  haec  brevi  desinunt,  et 
pro  gradu  excitationis,  plus  minusve  debilitatis 
semper  supervenit.  Nam  nimiae  corporis  exci¬ 
tationis,  debilitas  naturalis  atque  fere  inevitabilis 
sequela  est.  II.  Hydrargyrus  quacunque  via 

ingeratur,  corpus  stimulat,  hoc  autem  quoque 
pro  tempore  tantum  perstat,  nam  partim  ab  hoc, 
partim  ab  exinanitione  quam  facit,  brevi  vires 
exhaurit,  et  sic  opportunum  anasarcse  corpus 
reddit, 

"  (■  .  J?  V r"* y  •  j-  -v  -  ■••  •.  v  .>■*  •  ,  1  ■  '4  .  •.  .  * 

CAUSiE  EXCITANTES. 

Cursus  sanguinis,  arteriis,  venis,  et  lymphati¬ 
cis  perficitur.  Ex  corde  sanguis  per  arterias  ad 
partes  corporis  fere  omnes  defertur,  et  per  venas 
denuo  remittitur.  Remotissimi  autem  ramuli 
arteriarum,  crassiores  sanguinis  partes  prorsus 
excludunt,  ideoque  partem  tantum  tenuem  ve¬ 
hunt,  quam  in  omnia  cava  corporis  organa  ex¬ 
halant,  hinc  nomen  exhalantium.  Humor  sic 
effusus  exhalantibus,  lymphaticis  in  cavis  organis 
hiantibus,  denuo  resorbetur,  et  ad  cor  reducitur. 
Nunc  admotis  causis  excitantibus,  et  his  vasis 
agentibus,  effusio  aucta  aut  absorptio  minuta 
excitetur.  Hinc  igitur  de  causis  effusionem 
auctam  aut  absorptionem  minutam  inducenti¬ 
bus,  nunc  dicendum  est. 

Effusio  aucta .  I.  Quaccunque  reditum  san¬ 
guinis  per  venas  impediunt  vel  obstruunt,  ve- 
luti  vitia  cordis  organica,  ossificatio  ejus  valvu¬ 
larum*  tumores,  et  similia,  effusionem  auctam 
excitant.  II.  Aqua  per  os  vel  per  cutem  copi¬ 
ose  sumpta,  et  excretionibus  non  egesta,  vasis 
exhalantibus  in  cava  corporis  organa  effundatur, 
et  sic  effusionem  auctam  faciat.  Eadem  ac¬ 
cumulatio  quoque  oriri  potest,  ab  obstructione 
aquosarum  secretionum  aut  excretionum,  hoc 
ex  suppressione  aut  diminutione  urinae  custisque 
simul  halitus,  effusio  aucta  excitetur.  III.  Ino¬ 
pia  crassiorum  sanguinis  partium,  sive  ex  orga¬ 
nis  concoctioni  inservientibus  male  se  habenti¬ 
bus*  sive  ex  magnis  sanguinis  profluviis  oriens, 
effusionem  augeat.  IV.  Debilitas  magna  vaso¬ 
rum  exhalantium  cum  aliis  causis  conjuncta, 
effusionem  auctam  srepe  movet.  V.  Anasarca 
oriri  potest,  ex  lympha  in  telae  reticulatae  cel¬ 
lula  effusa,  veluti  a  diruptionibus  vasorum  lym¬ 
phaticorum  nonnunquam  accidat. 

Absorptio  Minuta .  I.  Debilitas  vasorum 

lymphaticorum  extremorum,  ex  quibuscunque 

fontibus  oriatur,  absorptionem  minuit,  veluti 
satis  perspicuum  est,  ex  anasarca  actione  eorum 
aucta  saepe  sanata.  II.  Obstructiones  lympati- 
corum  vasorum  vel  glandularum,  transitum 
lymphae  in  his  impedientes,  absorptionem  im¬ 
minuere  putatae  sunt.  Ex  frequentibus  inoscu- 
lationibus  tamen  inter  haec  vasa,  haud  pauca 
eorum  sine  effectu  magno  obstrui  poterunt. 
Nihilominus  si  hre  obstructiones  generaliores 
evadunt,  veluti  fortasse,  ex  tumoribus  ductum 
thoracicum  comprimentibus,  aliquando  eveniant, 
absorptionem  haud  paruni  minuant. 


RATIO  SYMPTOMATUM. 

Tumor  pedes  talosque  vespere  adoritur.  Hoe 
signum  oritur,  ob  cellulas  diversas  telae  reticu- 
latce  inter  se  communicantes,  aqua  itaque  in  his 
collecta,  propter  ejus  gravitatem  et  statum  cor¬ 
poris  erectum,  ad  partes  inferiores  descendit ; 
ex  hac  quoque  corporis  positione  descensus  san¬ 
guinis  per  arterias  expeditur,  sed  ascensus  ejus 
per  venas  tardatur,  plus  igitur  pellucidae  san 

guinis  partis  in  vasa  exhalantia  impellitur,  quae 
ex  iis  effusa,  tumorem  haud  parum  augeat.  Ex 
his  facile  intelligitur,  eur  in  statu  recumbente 
tumor  minuitur. 

Impressio  digitorum  retinetur,  quae  non  statim 
evanescit.  Aqua  ex  cellulis  continentibus  in 
vicinas  pressura  expulsa,  nisi  post  tempus  ali¬ 
quod  praeteritum  est,  situm  priorem  recuper¬ 
are  non  potest. 

Dyspnoea.  Hoc  fit,  partim  ex  pulmonibus 
compressis,  aqua  intra  thoracem,  et  partim  ex 
descensu  septi  transversi  impedito,  aqua  intra 
abdomen  collecta. 

Tussis.  Ex  aqua  pulmonem  irritante,  copio¬ 
sior  ejus  muci  secretio  excitatur,  quas  bronchia 
irritat,  et  tussem  vehementem  molestamque  in¬ 
citat. 

y 

Ulcera,  &c.  Humor  effusus  stagnans,  acri¬ 
moniam  acquirit,  quas  partes  irritat,  ulceraque 
excitat,  quas  demum  ob  atoniam,  cum  gangraena 
sanatu  difficili  saepe  corripiuntur. 

Urina  parca,  rubra,  et  sedimentum  copiosum 
demittit.  Ob  tenuem  sanguinis  partem  in  cel¬ 
lulas  telae  reticulatae  currentem,  ad  renes  minus 

ejus  defertur,  quo  urina  multum  minuitur. 
Nunc  ob  hanc  rem  salinae  et  aliae  urinae  ma¬ 
teriae  densantur ;  hinc  rubra  fit,  atque  ab  ea¬ 
dem  causam,  sedimentum  copiosum  deponit. 

Sitis  urget.  Ob  tumorem  tenuem  in  cava 
corporis  organa  effusum. 

Pulsus  parvus,  debilis,  frequens,  aliquando 
inaequalis.  Hic  status  pulsus  oritur,  non  tan¬ 
tum  ob  summam  corporis  debilitatem,  sed  etiam 
ob  aquam  intra  thoracem  abdomen  que  collec¬ 
tam,  transitum  sanguinis  per  pulmonem  impe¬ 
dientem :  aliorum  signorum  haud  obscura  est 
ratio. 


RATIO  MEDENDI. 

Indicationes  curatoriae  tres  sunt.  I.  Causas, 
remotas  removere.  II.  Aquam  accumulatan^ 
evacuare.  III.  Tonum  systemati  restituere. 

CAUSAS  REMOTAS  REMOVERE, 

Nostris  summis  viribus  operam  dare  oportet, 
ut  hanc  indicationem  impleamus,  nam  si  causai 
has  maneant,  remedia  frustra  exhibita  erunt, 
Hoc  autem  non  semper  facile  perfici  potest. 
Quasdam  enim  harum  sunt,  veluti  vitia  visce¬ 
rum  diuturna,  ossificatio  cordis  valvularum, 
aneurismata  ejus  vasorum  magnorum,  similes- 
que  affectus,  quae  tolli  nequeunt.  Tamen 
causae  multae  sunt,  quae  remediis  tempestivis 
removeri  possunt,  Nam  scirrhus  viscerum  me¬ 
dicinis  deobstruentibus  interdum  submoveatur, 
quorum  omnium  hydrargyrus  miximam  vim 
habet :  quamvis  quidem  supertartris  patassae 
nonnihil  hujusmodi  vis  possideat. 


AQUAM  ACCUMULATAM  EVACUARE^ 

Provisa  indicatione  prima,  nunc  ad  secun¬ 
dam  veniamus.  Haec  autem  exitibus  vel  arte 
vel  natura  factis  impleri  potest. 

Exitus  arte  inducti,  vesicatoriis,  fonticulis,  et 
puncturis  perficiuntur.  I.  Yesicatoria  ad  aquam 
extrahendam,  bono  haud  sinte  successu  exhibita 
sunt,  nisi  tamen  adhibentur*  priusquam  partes 
tonum  amiserunt,  loci* quos  occupant,  fere  serii- 
per  cum  gangraena  et  sphacelo  corripiuntur. 
II.  Fonticuli  in  partibus  extremis  felice  cum 


effectu  usurpati  sunt,  aliquando  vero  ab  eadem 


causa  ac  vesicatoria* 
degenerant.  III.  Pii 


in  ulceta  sanatu  difficilia 
neturae,  ut  multo  minus 


periculi  dolorisque  has  comitatur,  et  ut  simul 
liberiorem  aquae  exitum  praebent,  quam  vel  ve- 


sicatoi  ia  vel  fonticuli,  hoc  consilio  plerumque 

•  • 

msatuuntui .  Ad  hunc  finem,  tres  quatuorve 
infra  genu  fiant,  simul  cavendum,  ut  adeo  for¬ 


mentur,  quod  intentione  prima  conglutinent  ; 
nam  omnia  partium  hydropicarum  vulnera, 
qualiscunque  causa  eorum  sit,  in  gangrtena 
aperiant.  Cum  puncturae,  neque  nimis  latae, 
nec  nimis  profundae,  factae  sunt,  plerumque 
bre\i  agglutinant  ,  aliquando  vero  degenerantes 
in  gangnena  desinunt*  Siquando  igitur  procli¬ 
vitas  talis  appareret,  ad  remedia  prrestantissima 
adversus  eam,  scilicet  applicationes  idoneas  ex- 

terne,  et  vinum,  corticem  cinchonae  officinalis? 
ceteraque  ejusmodi  interne,  confugere  oportet* 

Exitus  naturales .  His  quam  aliis  medici,  et 
Ut  videretur  non  immerito,  magis  confidunt. 
Quamvis  enim  per  vias  arte  factas,  aqua  inter¬ 
dum  detrahi  possit,  tamen  actione  nulla  salutare 
excitata,  illa  iterum  accumulat.  Res  autem 
longe  aliter  est,  si  aqua  per  vias  naturales  fuerit 
abtracta,  nam  tenues  secretiones  atque  excre- 
tiones  incitantur,  actio  vasorum  absorbentium 
augetur,  et  aqua  ex  partibus  continentibus  re¬ 
sorbetur,  et  excretionibus  naturalibus  e  corpore 
excernitur.  Remedia  ad  hoc  consiluim  exhi¬ 
benda  sunt,  emetica,  cathartica,  diuretica,  et 
sudorifica. 

Emetica:  Vomitus  sive  sponte  oboriens,  sive 
arte  inductus,  ad  aquam  ex  partibus  hydropi¬ 
cis  extrahendam  saepe  multum  conducit.  Haud 
raro  inter  vomendum,  humores  serosi  subito  et 
copiose  resorbentur*  et  e  corpore  ejiciuntur, 
quo  morbus  non  modo  ssepe  multo  levatur,  sed 
quoque  interdum  prorsus  depellitur.  Emetica 

tamen  minime  semper  ad  anasarcam  curandam 
bene  aptantur,  nam  in  valde  debilibus  vomitus 
vehemens,  vires  exhauriendo,  haud  parvum  pe- 
riculi  inferre  poterit.  Cum  morbus  ex  obstruc¬ 
tionibus  pertinacibus  ortus  est,  vomitus  vehe¬ 
mens  diligenter  evitandus  est,  commotione 
enim  quam  facit,  lacerentur  vasa,  et  sic  aeger 
fere  instanter  obruatur.  Cum  emeticis  opus 
esse  habetur,  vel  vegetabilia  sicuti  cephaelis  ipe- 
cacuanha,  vel  mineralia,  veluti  antimonialia  bene 
respondeant.  Ex  iis  autem,  posteriora  scilicet 
antimonialia  anteponenda  sunt. 

Cathartica.  Ex  iis  remediis,  medici  summum 
commodum,  aliis  omnibus  diu  frustra  adhibitis, 
interdum  adepti  sunt.  Cathartica  maxime  pro¬ 
sunt,  ubi  vires  etiamsi  fuerint  fractae,  non  ex¬ 
haustae  ;  sed  ubi  multum  exhaustae,  haud  parum 
periculosa  sunt.  Remedia  hujusmodi  cutis  ha¬ 
litum  minuunt,  quod  inter  anasarcam  curandam 
semper  perniciosum  esse  habetur,  sed  evacuatione 
quam  movent,  saltem  hanc  rem  compensant, 
Cathartica  in  drastica  et  mitiora  dividuntur. 

Cathartica  drastica .  Haec  si  prudenter  et 
rite  adhibeantur,  ad  aquam  educendam  remedia 
praeclara  optimo  jure  habentur.  Commode  su¬ 
mantur  in  partitis  vjcibus,  sed  saepe  repetitis, 
nam  si  non  cito  actionem  vasorum  resorbentium 
excitant,  exinanitio  quam  inducunt,  brevi  corpus 
infirmat,  et  sic  morbum  gravat.  Remedia  hu¬ 
jusmodi  sunt,  rhamnus  catharticus,  helleborus 
niger,  momordica  elaterium,  cucumis  colocyn¬ 
this,  convolvulus  scammopia,  convolvulus  jalapa, 
et  stalagmites  cambogioides.  Tres  priores,  ut 
cum  torminibus,  gravibus  et  vomitu  yehemente 
plerumque  alvum  cient,  nunc  ad  anasarcam  cu¬ 
randam  non  immerito  raro  praescribuntur.  In 
administratione  cucumeris  colocynthidis,  et  con¬ 
volvuli  scammoniae,  prudentia  magna  opus  est, 
nam  suo  periculo  non  carent,  ut  quidam  satis  su- 
perque  experti  sunt.  Convolvulus  jalapa,  ut  per¬ 
raro  tormina  gravia,  aut  vomitum  vehementem 
incitat,  nunc  ad  hunc  finem  fere  semper  adhibe- 
tur.  Pulveris  jalapae  drachma  dimidia,  simul 
cum  pulveris  aromatici  pauxillo,  pro  dosi  bis  in 
die  sumatur  ;  vel  pulveris  jalapae  compositae 
drachma,  et  pro  re  nata  repetatur.  Gummi  re- 

sina  stalagmitidis  cambogioidis  cum  jalapa  aut 
submuriate  hydrargyri  conjuncta,  in  dosibus  par¬ 
vis  saepe  repetitis,  eventu  prospero  exhibita 
est. 

ryvf  f  I '  '  '  >  •  ',r H  llQt  i  }p>  Ci  j  j '  >  •:  (  .< . \  ;  v 

Catharticd  mitiora .  Remedia  hujusmodi  sunt 
sales  neutri  et  super- tartras  potassae.  In  seculis  pri¬ 
oribus,  medicas  vires  hujusmodi  medicamentorum 
in  hydrope  curando  latebant,  hinc  igitur  ad  hunc 
finem  vix  aut  ne  vix  quidem  exhibebantur.  Nunc 
autem  quippe  quae  experientia  medicorum  mul¬ 
torum  haud  parvi  nominis  docemur,  quod  vires 
non  exiguas  habent,  in  usum  merito  venerunt. 
Super-tartras  potassae,  si  in  plenis  dosibus  fuerit 
exhibita,  alvum  ducit,  si  cum  magna  aquae  copia 
diluta,  fluxum  urinae  auget  Hinc  ad  curandam 
anasarcam,  aut  pro  cathartico  aut  diuretico  adhi¬ 
beatur. 

Diuretica .  Omnium  remediorum  quae  ad  cu¬ 
randam  anasarcam  ministrantur,  diuretica  cele¬ 
berrima  sunt.  Verissimum  est,  medicamenta 
hujusmodi  spem  medici  aliquando  fefellisse,  vero 
ea  cum  summo  commodo  saepe  exhibita  fuisse, 

non  inficiendum  est.  Remedia  hujusmodi  quo¬ 
que  cum  fructu  saepe  adhibeantur,  cum  alia  ob 
debilitatem  corporis  summam  adhiberi  non  pos¬ 
sunt.  Causa  cur  modo  et  modo  non  medicamen¬ 
ta  diuretica  pollent,  ad  idiosyncrasiam  imputata 
est;  sed  fortasse  adhuc  latet.  Effectus  salutares 
diureticorum,  diluentia  cum  iis  exhibendo,  mul¬ 
tum  promoveantur.  Quidam  crediderunt,  ut 
per  vasa  exhalantia  diluentia  egererent,  et  sic  in¬ 
juriosa  fierent.  Haec  opinio  autem  nunc  abole¬ 
tur.  Diuretica  prudenter  administrata  perraro 
injuriosa  sint,  tamen  eorum  abusus  corpori  haud 
parum  noceant.  Remedia  hujusmodi  sunt,  digi¬ 
talis  purpurea,  scilla  maritima,  colchicum  autum¬ 
nale,  lactuca  virosa,  nicotiana  tabacum,  et  sales  ; 
vero  de  his  seorsum  dicemus. 

■  •  -  i  :  -  t.\-  .  /  *  f'  .  v  '  ('  ■:  ./  ■  .  *  "• 

Digitalis .  Hoc  medicamentum  in  hydropis 
curatione  magni  momenti  aestimatur.  Sed  id 
summa  prudentia  exhibere  oportet.  Aliquando 
enim  in  corpore  aliquo  tempore  sine  ullo  effectu 
latet,  vero  tandem  subito  et  vehementer  erumpit, 
haud  sine  incommodo  magno,  vel  etiam  periculo, 
si  incautius  sit  exhibitum.  Veruntamen  si  cum 


t)E  HYDROPE  ANASARCA.  21 

cautione  adhibetur,  plerumque  urinam  efficaciter 
movet,  ideoque  huic  consilio  egregie  accomoda- 
tur.  Fortasse  tamen  notatu  dignum  sit,  quod  si¬ 
quando  pulsus  praeter  solitum  tardos  reddit,  dosem 
minuere,  vel  si  pulsus  multo  tardiores  solito  facti 
sunt,  prorsus  pro  tempore  omittere  opus  est. 

.  /  .  *■  V '  v  •  .  t  .s  .  .  .  . 

Scilla .  Hoc  medicamentum  inter  remedia  ad¬ 
versus  hydropem  prsestanstissima  jure  habetur. 
Ut  raro  incommodum  magnum  excitat,  prae  di¬ 
gitale  purpurea  a  medicis  multis  praefertur. 
Quamvis  vero  raro  corpori  multum  noceat,  tamen 
certe  multis  verbis  non  opus  est,  ut  omnibus  satis 
perspectum  sit,  quanto  vin  ejus  administratione 
curae  opus  sit.  Effectus  salutares  hujus  medica¬ 
menti  valde  promoveantur,  exhibendo  simul  hy~ 
drargyrum,  et  siquando  catharsin  hydrargyrns 
moveat,  ad  opium  confugere  expedit. 

Colchicam  autumnale *  Hoe,  ut  remedium, 
quod  aquam  in  hydrope  evacuat,  a  Doctore  Stork, 
multo  celebratum  est.  Ex  ambiguitate  tamen 
ejus  effectuum,  hoc  consilio  raro  adhibetur. 

Lactuca  virosa .  Hoc  cum  summo  commoda 
exhibitum  est,  si  narrationi  Doctoris  Collin  de 
Vienna,  credere  liceat.  Dixit  enim,  quod  ex  vi- 
ginti  et  quatuor  aegris,  omnes  uno  excepto  ab  eo 

As 

sanati  fuerint.  Inter  ejus  operationem,  multum 
potus  diluentis  libere  expedit,  et  enimvero  haud 
raro  prorsus  necessarium  est. 

•c-Tpr  nudittp  tnirmr. 

Nicotiana  tabacum .  Ab  hoc  medicamento 
usurpato  affectiones  hydropicae  non  modo  mul¬ 
tum  mitigatae,  sed  quoque  interdum  sanatae  sunt. 
Attamen  nunquam  in  usum  multum  venit ; 
quamvis  enim  aliquando  urinam  moveat,  tameri 
nihil  commodi  peculiaris  ei  inest,  et  vertigo  alii¬ 
que  effectus  molestii  fere  semper  comitantur. 

■  obom  nuo  &ohhob 

Sales .  Haud  pauca  hujusmodi  medicamenta- 
ad  ciendam  urinam  cum  effectu  felice  saepe  usur¬ 
pata  sunt.  Super- tartras  potassae  laudes  summas 
merito  adepta  est.  Nec  spiritus  aetheris  nitrosi 
immerito  laudatus  est.  Ex  alkalinis,  soda  et  po- 
tassa  aliquando,  quamvis  quidem  perraro,  adhi¬ 
bentur.  Ex  neutris,  carbonas  potassae,  sulphas 
potassae  cum  sulphure,  acetis  potassae,  suis  lau- 

datoribus  non  carent.  Sales  si  incaute  sint  ad¬ 
hibiti,  alvum  cieant,  et  sic  medici  spem  fallant, 
sed  si  cum  cautione,  magnum  urinas  fluxum  sae¬ 
pe  efficiant,  eoque  morbum  haud  parum  allevent. 

- 

budorifica.  Haec  modo  cum,  modo  sine  com- 
modo  medicis  exhibita  sunt.  Exempla  satis  fre¬ 
quenter  occurrunt,  quibus  urina  per  ullum  medi¬ 
camentum  moveri  nequit,  et  quibus  cathartica  ob 
vires  aegri  exhaustas  periculosa  sint.  Nunc  in 

f  *  .V?. 

his  sudorifica  aliquando  commode  adhibeantur, 
quamvis  enim  evacuatio  per  sudorem,  si  copio¬ 
sa  et  diuturna  fuerit,  non  secus  ac  ea  per  ca» 
tharsin  noceat,  tamen  sudor  brevis  etiamsi 
copiosior,  multo  minus  injuriosus  est.  Su¬ 
dorifica  non  modo  exhalationem  per  cutem 
eliciunt,  sed  quoque  actionem  vasorum  resorben¬ 
tium  multqm  promovent.  Nonnunquam  inter 
sudandum  humor  effusus  copiose  resorbetur,  quo 
sudor  non  modo  insigniter  augetur,  sed  magnum 
urinae  profluvium  supervenit,  quae  interdum  mor¬ 
bum  fere  depellunt.  Minime  vero  sudor  in  hy¬ 
drope  semper  elici  potest ;  nam  interdum  medi¬ 
camentis  validissimis  eum  provocare  non  vale- 

mus.  Ex  remediis  hujusmodi  efficacissima  for¬ 
tasse  sunt,  medicamenta  vomitoria  cum  opio  con¬ 
juncta.  Interdum  hydrargyrum  exhibere  'cum 
sudorificis  prodest.  Ille  presertim  utilis  est,  si 
ita  fuerit  adhibitus,  ut  corpus  aliquantum  afficiat, 
priusquam  sudorifica  exhibeantur.  Intel  sudan¬ 
dum  aliqua  prudentia  opus  est,  non  modo,  a  ni¬ 
mio  frigore,  sed  quoque  a  nimio  calore,  cavere, 
nam  sudor  per  calorem  extortus  nunquam  prod¬ 
est. 


TONUM  SYSTEMATI  RESTITUERE. 

Animum  huic  indicationi  per  decursum  morbi 
totum  advertere  oportet,  vero  post  aquam  educ¬ 
tam,  hoc  maxime  opus  sit.  Eer  remedia  enim, 
quibus  aqua  dissipata  est,  corpus  multo  magis  in¬ 
firmum,  ideoque  hydropi  tantum  magis  ob¬ 
noxium  redditur,  lime  satis  perspicuum  est, 
quanta  ad  corpus  roborandum  prudentia  postula- 
latur.  Sunt  remedia  quos  ad  hoc  consilium  im¬ 
plendum  adhibentur,  diaeta  bona  et  nutriens. 

frictio,  fasciae,  medicamenta  tonica,  exercitatio, 
et  frigidarium. 

Ficeta  bona  et  nutriens  opportune  assumpta,  et 
bene  concocta,  ad  corpus  roborandum  prafc  aliis 
omnibus  conducit;  Oportet  eum  cibum  dare, 
qui  non  ventriculum  male  afficiat  ;  sed  qui  faci¬ 
lis  concoctu  sit,  et  nutrimentum  maximum  prae¬ 
beat. 

Frictio  cum  panno  laneo,  motum  sanguinis  in 
venis  promovendo,  et  actionem  vasorum  resor¬ 
bentium  augendo,  saepe  prodest. 

Fascia,  circum  pedes,  suras,  et  femora  arcte  cir¬ 
cumvolutae,  integumenta  sustinent,  ascensum 
sanguinis  in  venis  promovent,  eoque  expeditissi¬ 
mae  sunt. 

Medicamenta  tonica ,  excitando  aegri  vires,  liaud 
parva  utilitatis  saepe  sunt.  Multa  hujusmodi 
medicamenta  adhibita  sunt,  sed  fortasse  utilissi¬ 
ma  sunt,  cinchona  officinalis,  et  quaedam  ferri  pre- 
parationes. 

Excercitationem  viribils  aegri  aptatam,  effectus 
felices  semper  comitantur,  imprimis  corpus  robo¬ 
rat,  reditum  sanguinis  in  venis  accelerat,  actio¬ 
nem  vasorum  resorbentium  excitat,  concoc- 

tioni  alimentorum  oppitulatur,  et  varias  secre¬ 
tiones  atque  excretiones  promovet.  Omnium  ex- 
cercitatiormm  ambulatio  saluberrima  est,  ideoque 
suaderi  debet,  si  admittant  aegri  vires,  quod  si 
corpus  valde  infirmetur,  pro  excercitatione  gesta¬ 
tionem  praescribere  oportet. 

Frigidarium  inter  efficacissima  remedia  robo¬ 
rantia  optimo  jure  habetur  sed  inter  id  admini¬ 
strandum  omni  cura  opus  est,  nam  si  nimis  frigi¬ 
dum  fuerit,  aut  si  aeger  nimis  diu  in  eo  conti¬ 
nuaverit,  haud  parum  injuriosum  esse  poterit. 
Sed  si  neque  nimis  frigidum,  nec  nimis  diu  con¬ 
tinuatum  fuerit,  corpus  cito  roborat. 

